NORAKSTS

|  |  |
| --- | --- |
| 26.07.2018. | Nr.10/4 |

###### GROZĪJUMI JELGAVAS PILSĒTAS DOMES 2014.GADA 25.SEPTEMBRA LĒMUMĀ NR.14/5 “JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS IESTĀŽU NOLIKUMU APSTIPRINĀŠANA ”

(ziņo I.Meija)

 **Atklāti balsojot: PAR – 11** (A.Eihvalds, I.Jakovels, L.Zīverts, A.Rublis, V.Ļevčenoks, M.Buškevics, R.Vectirāne, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4 un 6.punktu, Izglītības likuma 17.panta trešās daļas 1.punktu un 42.pantu, Vispārējās izglītības likuma 49.pantu un Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”),

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2014.gada 25.septembra lēmuma Nr.14/5 “Jelgavas pilsētas pašvaldības pirmsskolas izglītības iestāžu nolikumu apstiprināšana” pielikumā “Jelgavas pilsētas pašvaldības pirmsskolas izglītības iestādes “Kāpēcīši” nolikums” šādus grozījumus:

1. Papildināt ar 11.6.apakšpunktu šādā redakcijā:

“11.6. speciālās pirmsskolas izglītības mazākumtautību programma izglītojamajiem ar jauktiem attīstības traucējumiem (kods 0101 56 21).”

1. Papildināt ar 12.1 punktu šādā redakcijā:

“12.1 Pirmsskolas izglītības iestāde īsteno Jelgavas pilsētas attīstības programmas 2014.-2020.gadam ietvaros pašvaldības noteiktās rīcībpolitikas:

12.11. “Izglītība mūža garumā un konkurētspēja darba tirgū”, īstenojot mērķa programmas “Mācies eksperimentējot” un “ FasTracKids”;

12.12. “Veselības un sociālo pakalpojumu kvalitāte un pieejamība”, nodrošinot iespēju apmeklēt pirmsskolas izglītības iestādes peldbaseinu un apgūt pamata prasmes peldēšanā bērniem vecumā līdz 12 gadiem.“

Domes priekšsēdētāja vietnieks (paraksts) J.Strods

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.jūlijā